Papan Anggegana Internasional Kuala Namu

Papan Anggegana Internasional Kuala Namu inggih punika salah satunggaling papan anggegana énggal kanggé kutha Medan, Indonesia. Lokasinipun minangka bekas areal perkebunan PT. Perkebunan Nusantara II Tanjung Morawa, dumunung ing Kuala Namu, Désa Beringin, Kacamatan Beringin, Kabupatèn Deli Serdang. Kuala Namu badhé nggantosaken Papan Anggegana Internasional Polonia ingkang sampun gadhah yuswa langkung saking 70 taun. Nalika pungkasan kabangun, Kuala Namu dipunpangajabi saged dados papan anggegana pangkalan transit internasional kanggé kawasan Sumatra lan sakitaripun, badhé dados papan anggegana paling ageng angka kalih ing Indonesia sabibaripun Papan Anggegana Internasional Soekarno-Hatta. Karantam bilih papan anggegana punika badhé dipunresmikaken wonten ing wulan Maret 2013."New Airport Under Construction: Medan, Sumatra" , 4 Juli 2006

 Latar Belakang Pambangunan 
Pamindhahan papan anggegana dhateng Kuala Namu sampun karantam wiwit taun 1991. Wonten ing kunjungan kerja dhateng Medan, Azwar Anas, Mantri Perhubungan nalika iku, ngendika bilih saperlu kaslametan penerbangan, papan anggegana badhé dipunpindhahaken ing njawi kutha."Lahan Calon Papan Anggegana Kuala Namu Telantar", KOMPAS, 5 Agustus 2003

 Pembebasan lahan 
Rancangan yasa ingkang sampun dangu kénging kendhala prakawis pembebasan lahan ingkang dèrèng pungkasan. Dumugi Juni 2006, nembé 1.650 hektar lahan ingkang sampun beres (sampun beres wiwit 1994), déné lahan ingkang dipundunungi 71 kepala kulawarga sanèsipun taksih dipunrembag, nanging nalika November 2006 dipunlaporaken bilih Angkasa Pura II sampun mungkas sadaya pembebasan lahan."Pemprovsu akan Terus Awasi Tahapan Pembangunan Papan Anggegana Kuala Namu" , Analisa, 8 November 2006

 Pangangkutan 
Pambangunan Tahap I dipundhereki ugi déning pambangunan jalur kreta saking Stasiun Aras Kabu ing Kacamatan Beringin dhateng papan anggegana ingkang jarakipun antawis 450 mèter. Stasiun Aras Kabu piyambak kahubung dhateng Stasiun Medan kanthi jarak 22,96 km. Dipunprakirakaken jarak tempuh saking Medan dumugi Kuala Namu antawis 16-30 menit."Presiden SBY dan Wapres JK Tinjau Lokasi Papan Anggegana Kuala Namu Awal Juni 2006" , Sinar Indonesia Baru, 4 Mèi 2006"Warga Sekitar Harapkan Pekerjaan" , KOMPAS, 29 Juni 2006

 Jembar Papan Anggegana lan Kapasitas 

Tahap I papan anggegana dipunprakirakaken saged nampung 7 dumugi 10 yuta panumpang lan 10.000 pergerakan pesawat per taun,"VP to lay down corner stone of Kuala Namu airport development", ANTARA, 19 Juni 2006 déné pungkasanipun tahap II papan anggegana punika karantam saged nampung antawis 25 yuta penumpang per taun.

Wiyar terminal panumpang ingkang badhé kabangun sakitar 6,5 hektar kanthi fasilitas area komersial antawis 3,5 hektar lan fasilitas kargo antawis 1,3 hektar. Papan Anggegana International Kuala Namu gadhah dawa landas pacu 3.750 mèterJakartapost - kuala namu must be ready 2012http://www.thejakartapost.com/news/2011/04/25/land-clearing-ignites-inevitable-conflict.html, lan saged dipundarati déning pesawat ingkang ageng kalebet Airbus A380.

 Cathetan suku 

Kuala Namu